CELEX: 62007CO0440
Language: el
Date: 2010-06-09
Title: Διάταξη του Δικαστηρίου (τμήμα μείζονος συνθέσεως) της 9ης Ιουνίου 2010.#Ευρωπαϊκή Επιτροπή κατά Schneider Electric SA.#Αίτηση αναιρέσεως - Μερική ακύρωση της προσβαλλομένης αποφάσεως - Διαφορά ώριμη προς εκδίκαση - Εξωσυμβατική αρμοδιότητα της Κοινότητας - Εκτίμηση της ζημίας.#Υπόθεση C-440/07 P.

Διάταξη του Δικαστηρίου (τμήμα μείζονος συνθέσεως) της 9ης Ιουνίου 2010 – Επιτροπή κατά Schneider Electric
      (Υπόθεση C‑440/07 P)
      «Αίτηση αναιρέσεως – Μερική ακύρωση της αναιρεσιβαλλομένης αποφάσεως – Διαφορά ώριμη προς εκδίκαση – Εξωσυμβατική ευθύνη της Κοινότητας – Εκτίμηση της ζημίας»
      1.                     Εξωσυμβατική ευθύνη – Ζημία – Εκτίμηση – Κριτήρια – Αποζημίωση για διάφορες δαπάνες στις οποίες υποβλήθηκε επιχείρηση κατόπιν
            της ακυρώσεως μιας αποφάσεως με την οποία κηρύχθηκε ασύμβατη προς την κοινή αγορά πράξη συγκεντρώσεως και μιας αποφάσεως με
            την οποία διατάχθηκε ο χωρισμός των συγχωνευθεισών επιχειρήσεων (Άρθρο 288, εδάφιο  2, ΕΚ) (βλ. σκέψεις 41-50)
      2.                     Διαδικασία – Δικαστικά έξοδα – Εφαρμοστέοι κανόνες (βλ. σκέψεις 51-53)
      Αντικείμενο 
      
         
               Αίτηση αναιρέσεως κατά της αποφάσεως του Πρωτοδικείου (τέταρτο πενταμελές τμήμα) της 11ης Ιουλίου 2007, Τ-351/03, Schneider
                  Electric SA κατά Επιτροπής, με την οποία το Πρωτοδικείο υποχρέωσε την Ευρωπαϊκή Κοινότητα, αφενός, να αποζημιώσει τη Schneider
                  Electric για τις δαπάνες στις οποίες υποβλήθηκε προκειμένου να συμμετάσχει στην επανάληψη της διαδικασίας ελέγχου της πράξεως
                  συγκεντρώσεως, η οποία έλαβε χώρα μετά την έκδοση των αποφάσεων του Πρωτοδικείου της 22ας Οκτωβρίου 2002, T-310/01 και T-77/02,
                  Schneider Electric κατά Επιτροπής, και, αφετέρου, να αποκαταστήσει, κατά τα δύο τρίτα, τη ζημία που υπέστη η Schneider Electric
                  κατά το ποσό της μειώσεως του τιμήματος μεταβιβάσεως της Legrand SA, το οποίο η Schneider Electric αναγκάσθηκε να συμφωνήσει
                  με τον μεταβιβάζοντα σε αντιστάθμισμα για τη μετάθεση της προθεσμίας υλοποιήσεως της πωλήσεως της Legrand έως τις 10 Δεκεμβρίου
                  2002 – Προϋποθέσεις θεμελιώσεως της εξωσυμβατικής ευθύνης της Κοινότητας – Έννοιες του πταίσματος, της ζημίας και της άμεσης
                  αιτιώδους συνάφειας μεταξύ του πταίσματος και της ζημίας – «Κατάφωρη» παραβίαση του κοινοτικού δικαίου που καθιστά πλημμελή
                  διαδικασία ελέγχου του συμβατού προς την κοινή αγορά μιας πράξεως συγκεντρώσεως. 
               
            Διατακτικό 
      Το Δικαστήριο διατάσσει:
      
         
                  1)
               
               
                  
               
               
                  	Tο ποσό της προς αποκατάσταση ζημίας που αναφέρεται στο σημείο 3 του διατακτικού της αποφάσεως του Δικαστηρίου των Ευρωπαϊκών
                     Κοινοτήτων, της 16ης Ιουλίου 2009, C-440/07 P, Επιτροπή κατά Schneider Electric (η οποία δεν έχει ακόμη δημοσιευθεί στη Συλλογή),
                     ορίζεται σε 50 000 ευρώ.
                  
               
            
         
                  2)
               
               
                  
               
               
                  	Απορρίπτει το αίτημα της Schneider Electric SA σχετικά με τα δικαστικά έξοδα.